Er mare-se e kemer perzh er politikerezh ha stourm a ra evit ma tistrofe an demokratelezh e Chile. Nachet eo dezhi gant ar galloud ar gwir da bleustriñ war he micher evit abegoù politikel. En em zispartiañ a ra eus Jorge Dávalos ha kemer a ra perzh e stourm an aozadur anchouarnamantel PIDEE (Protección a la Infancia Dañada por los Estados de Emergencia/Gwarez ar vugale bet graet gaou outo e stadoù a zifrae) betek 1990, a-benn skoazellañ bugale an dud aet diwar wel pe bet jahinet gant ar renad milourel. E penn ar PIDEE emañ etre 1986 ha 1990.